14. Vuoden 2010 talousarviomenettelyn suuntaviivat - (pääluokka III - Komissio) (
Ennen 13 kohdasta toimitettua äänestystä:
László Surján
Arvoisa puhemies, haluaisin sovittelun vuoksi esittää suullisen tarkistuksen 13 kohtaan, joka on teille jaettu. Tekstissä pitäisi lukea: "[...] sisäinen turvallisuus, erityisesti terrorismin torjunta; maahanmuutto, demografiset haasteet [...]" vanhan version "[...] sisäinen turvallisuus ja erityisesti maahanmuutto, terrorismin torjunta, demografiset haasteet [...]" sijasta.
Toivon, että parlamentti tukee tätä suullista tarkistusta.
Anne E. Jensen
(EN) Arvoisa puhemies, äänestyslistan tekstissä on pilkku "terrorismin torjunnan" ja "maahanmuuton" välillä, vaikka sovimme puolipisteestä. Ette voineet kuulla tätä, kun László Surján luki tekstinsä. Haluaisimme, että "terrorismin torjunnan" ja "maahanmuuton" välissä on kyseinen puolipiste.
Hannes Swoboda
PSE-ryhmän puolesta. - (DE) Arvoisa puhemies, käsittelemme tässä "kaasun toimitusreittien monipuolistamista" ja haluaisin liittää siihen sanat "ja kaasuvarojen".
(EN) Kaasun toimitusreittien lisäksi kaasuvaroja olisi monipuolistettava, ja tämä olisi sisällytettävä tähän kohtaan. Jos tämä tarkistus hylätään, tämä pitäisi sisällyttää alkuperäiseen tekstiin.
László Surján
Arvoisa puhemies, en vastusta tätä Hannes Swobodan suullista tarkistusta, missä viitataan alkuperäiseen tekstiin. Asiakirjatoimisto ilmoitti minulle, että tämä tarkistus koskee ainoastaan tarkistettua kohtaa. Jos näin ei ole, kannatan tätä suullista tarkistusta, että se on osa alkuperäistä tekstiä. Sen vuoksi ne, jotka seuraavat neuvoani, äänestävät viidennen äänestyksen ensimmäistä kohtaa vastaan ja sen jälkeen pidämme ylimääräisen äänestyksen, joka ei ole äänestyslistalla, tästä suullisesta tarkistuksesta, jota kannatan.
Hannes Swoboda
(EN) Arvoisa puhemies, suullista tarkistusta sovelletaan molemmassa tapauksessa, mutta tiedän, että PPE-DE-ryhmä äänestää eri tavalla erillisestä äänestyksestä, joten tämä ei muuta mitään. Olen samaa mieltä.
László Surján
(EN) Arvoisa puhemies, me emme äänestäneet Hannes Swobodan suullisesta tarkistuksesta, eli jos parlamentti haluaa kannattaa hänen suullista tarkistustaan, meidän olisi äänestettävä myös, että tätä sovelletaan alkuperäiseen tekstiin. Muussa tapauksessa meillä on neljä äänestystä ja hylkäämme tämän. Tämä edellyttää viittä äänestystä.
Puhemies
(EN) Suullinen tarkistus sisältyi ensimmäiseen neljästä äänestyksestä. Näin todettiin äänestyslistassa. Se sisältyi ensimmäiseen erillisistä äänestyksistä ja se hylättiin.
László Surján
(EN) Arvoisa puhemies, näin ei ollut. Äänestyslistassa ilman suullista tarkistusta äänestimme PSE-ryhmän tarkistuksen ensimmäisestä osasta ja se hylättiin. Alkuperäisen PSE-ryhmän tarkistuksen lisäksi Hannes Swoboda esitti sanan "kaasuvarat" lisäämistä tekstiin. En ole sitä vastaan enkä sen puolesta. En valita asiasta, jos PSE-ryhmä ei valita siitä. Haluan vain tehdä selväksi, että minun tietojeni mukaan sana "kaasuvarat" ei ole tekstissä.
Puhemies
(EN) Tämä pitää paikkansa.
László Surján
(EN) Arvoisa puhemies, meidän olisi äänestettävä siitä, haluammeko tätä.
Puhemies
(EN) Ei, sillä kysyin, oliko suulliseen tarkistukseen vastalauseita. Niitä ei ollut, joten se oli osa tarkistusta, josta äänestettiin ensimmäisessä nimenhuutoäänestyksessä, ja se hylättiin. Tämä on tilanne.
Ennen 31 kohdasta toimitettua äänestystä:
László Surján
(EN) Arvoisa puhemies, tämä on hyvin yksinkertaista. Ehdotan, että alkuperäisen tekstin sana "pelkoja" korvataan sanalla "huolenaiheita"
